El Palleter guanya el premi a millor falla de Sagunt i millor falla infantil
16 de març 2017

![Imagen 1](/media/hwujjrzx/40_img_8399.jpg)![Imagen 2](/media/mdqhk12q/40_img_8419.jpg)

​ ![](/media/ttlkeuit/40_img_8411.jpg)

El lliurament de premis de les falles 2017 que ha tingut lloc esta vesprada en les portes de l'Ajuntament de Sagunt va culminar amb la victòria de la falla El Palleter tant en el monument gran com en l'infantil. El jurat va atorgar al Palleter el primer premi en la Secció Especial per tercer any consecutiu, a més del de Millor Pintura i el d'Enginy i Gràcia. De manera que El Palleter es va imposar al monument de la falla La Marina que va aconseguir el segon premi. El tercer lloc va ser per a la falla Plaça Rodrigo. Per la seua banda el quart i cinquè van ser per a les falles La Victoria i Eduardo Merello, respectivament.

 ![](/media/nnjamp40/40_palleter-vertical_8326.jpg)

Falla El Palleter

  

 ![](/media/4pvmmjem/40_palleter-horizontal_8330.jpg)

Falla El Palleter

L'acte del lliurament de premis va ser presidit per l'alcalde de Sagunt, Quico Fernández, i les Falleres Majors de Federació Junta Fallera de Sagunt, Raquel Martín i Ana Isabel Dorado, que van entregar els guardons amb el president Rafael Burgos i la regidora delegada de Cultura Popular, Remei Torrent. Durant l'acte, al que van assistir totes les comissions del municipi i les de Gilet i Faura, es va viure un gran ambient festiu.

En la categoria infantil, la falla que es va fer amb el primer premi de Secció Especial va ser El Palleter, que també es va alçar amb els premis de Millor Pintura i Enginy i Gràcia. El segon premi va ser per a la falla La Victoria. D'altra banda, el tercer premi ho va aconseguir La Marina, i el quart i cinquè premi van ser per a la falla Plaça Rodrigo i Els Vents respectivament. El sisè premi de la Secció Especial infantil va ser per a la falla La Palmereta. 

![](/media/zlymavqh/40_marina_8296.jpg)

 Falla La Marina

 ![](/media/gkneyvy5/40_victoria-vertical_8322.jpg)

 Falla La Victòria

En secció primera, la falla Luis Cendoya ha aconseguit el primer premi, a més del de Millor Pintura i Enginy i Gràcia; seguit de la Palmereta, Santa Anna i Els Vents. En categoria infantil, la falla Luis Cendoya va aconseguir també el primer premi i el d'Enginy i Gràcia. El premi a Millor Pintura va ser per a El Tronaor, que també es va emportar el segon premi. El tercer va ser per a l'Eduardo Merello.

![](/media/ss4fv3c2/40_luis-cendoya-horizontal_8309.jpg)

Falla Luis Cendoya

![](/media/fpcfytrg/40_luis-cendoya_8299.jpg)

Falla Luis Cendoya 

La comissió de El Palleter també pot celebrar el premi de ninot indultat major, mentre que La Marina es va alçar amb el premi de ninot indultat infantil. La millor ornamentació de carrers va ser per a Plaça Rodrigo que va quedar per davant de Plaça del Sol i Els Vents.

La Falla Eduardo Merello ha aconseguit enguany el premi a la millor crítica local, mentre que la Avinguda 3 D’Abril es va alçar amb el premi a millor crítica local infantil. La Victòria i Plaça Rodrigo van aconseguir el segon i tercer premi respectivament en les falles majors, mentre el segon i tercer de la secció infantil van ser per a la Plaça Rodrigo i Els Vents.

  
D'altra banda, el premi a la falla més igualitària de Sagunt, que atorga la delegació d'Igualtat de l'Ajuntament de Sagunt, va anar per a la falla Teodoro Llorente.

  
Finalment, Lafarge va atorgar el primer premi de la Falla més sostenible a la falla Plaça Rodrigo, mentre que el segon i tercer premi van ser per a la Mare Nostrum i El Tronaor, respectivament. El premi de L’Epicentre al ninot indultat per votació popular va ser per a Plaça Rodrigo, seguida de Els Vents i la falla El Palleter.

Es pot consultar la llista completa de guanyadors ací:

![](/media/hpzk5dtv/40_premios-fallas-2017-0.jpg)  
![](/media/01fprn55/40_premios-fallas-2017-1.jpg)  
  
![](/media/l1hlejm4/40_premios-fallas-2017-2.jpg)  
  
![](/media/32oofwyt/40_premios-fallas-2017-3.jpg)  
  
![](/media/12dbhuem/40_premios-fallas-2017-4.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-palleter-guanya-el-premi-a-millor-falla-de-sagunt-i-millor-falla-infantil/ "Facebook")
*   [](http://twitter.com/share?url=https://aytosagunto.es/va/actualitat/el-palleter-guanya-el-premi-a-millor-falla-de-sagunt-i-millor-falla-infantil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-palleter-guanya-el-premi-a-millor-falla-de-sagunt-i-millor-falla-infantil/ "Linked In")
*   [](mailto:?body=https://aytosagunto.es/va/actualitat/el-palleter-guanya-el-premi-a-millor-falla-de-sagunt-i-millor-falla-infantil/)